El conosesto anca cofà Tratà so ła proibision de łe arme nucleare, el ze un acordo internasionałe zuridegamente vincołante par vietar łe arme nucleari fazéndołe divegner iłegałi, pareciàndose cusita par ła so totałe ełimenasion. Sto tratà el ze sta adotà da na confarensa de łe Nasion Unie el 7 de lujo del 2017, verzesto par ła so firma a New York el 20 de setenbre del 2017. El tratà el ze sta ponesto in vigor el 22 de zenaro del 2021, o sia 90 dì dopo la ratìfega de ła 50° ratìfega gavesta da l'Honduras el 24 de otobre del 2020. Diferentemente de łe arme chìmeghe, de łe arme biołòzeghe, de łe mine anti-omo e de łe munision a graspo, łe arme nucleari no łe zera ancora stae bandie a liveło globałe e universałe. El Tratà de no prołiferasion del 1968, el detien-drento solché divieti so łe arme nucleari e solché in determinae rejon zeogràfeghe del mondo.